Ekki verða allir kílómetrarnir lagðir í einu heldur verður verkefnið áfangaskipt . Borgarstjóri ræddi Borgarlínu í þætti Kjarnans á Hringbraut Við ákvörðun um legu Borgarlínunnar var tekið mið af valkostagreiningu sérfræðinga sem unnin hafði verið fyrir Samtök sveitarfélaga á höfuðborgarsvæðinu ( SSH ) . Verkfræðistofan Mannvit vann kostnaðarmat á samgöngusviðsmyndum fyrir sveitarfélögin á höfuðborgarsvæðinu árið 2014 . Sá kostnaður mun dreifast yfir nokkur ár . Í Hafnarfirði stendur valið um hvernig farið verður úr miðbæ Hafnarfjarðar að Hafnarfjarðarvegi . Á milli Miklubrautar og Suðurlandsbrautar er lagt til að mögulega mætti tengja leiðirnar áfram eftir Kringlumýrarbraut . Í aðalskipulagi Reykjavíkur er gert ráð fyrir blandaðri byggð í Vatnsmýrinni og að flugvallarstarfsemin hverfi þaðan . Ekki er gert ráð fyrir að lestarteinar verði lagðir á höfuðborgarsvæðinu fyrir Borgarlínuna fyrst um sinn . Þéttleiki byggðarinnar og fjöldi farþega uppfyllir einfaldlega ekki þau þarfaviðmið sem þurfa að vera til staðar fyrir járnbrautalestir . Jákvæð áhrif á samfélag Niðurstöður umhverfismats vegna fyrirhugaðra framkvæmda við Borgarlínuna benda til þess að áhersla sveitarfélaganna á breyttar ferðavenjur íbúa þéttbýlisins á höfuðborgarsvæðinu muni aðeins hafa jákvæð áhrif . Þá er ekki aðeins horft til umhverfistengdra þátta heldur einnig til efnahagslegra og samfélagslegra þátta og einnig daglegs lífs fólks . Samfélag Breyttar ferðavenjur eru líklegri til að hafa veruleg jákvæð áhrif á samfélag þar sem hægt er að auka aðgengi að samgöngukerfinu og stuðla að fjölbreyttu framboði húsnæðis . Manngert umhverfi Borgarlínan er metin líkleg til að draga úr umferðarhávaða og stuðla að jákvæðum áhrifum á loftgæði og minni losun gróðurhúsalofttegunda en valkostur með óbreyttum ferðavenjum . Náttúrulegt umhverfi Byggingarheimildir á þróunarásum eiga ekki við um svæði sem njóta verndar vegna náttúruminja eða eru skilgreind hverfisverndarsvæði . Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .